**METODOLOGIA DE DESFĂȘURARE A CONCURSURILOR PROFESIONALE PE ANI DE STUDII/RUTE PROFESIONALE ȘI DE ACORDARE A PREMIILOR**

**Proiect POCU 90/6.13/6.14/108886**

**Practică și vei fi competent!**

**II. METODOLOGIA DE DESFĂȘURARE A CONCURSURILOR PROFESIONALE PENTRU STUDENŢII DIN ANUL III**

**I. Cadrul general**

**Art.1.** Conform planului de activități din cadrul proiectului POCU 90/6.13/6.14/108886 – „Practică și vei fi competent!”, concursul are ca obiectiv general verificarea abilităților dobândite de studenți în urma desfășurării stagiilor de practică.

**Art.2**. Concursul se adresează studenților din anul III ai Facultății de Design Industrial și Managementul Afacerilor care fac parte din grupul țintă al proiectului „Practică și vei fi competent!”, de la domeniile Inginerie industrială și Inginerie și management.

**II. Responsabilități și atribuții**

**Art.3**. De coordonarea și evaluarea probelor de concurs răspunde echipa de implementare a proiectului POCU 90/6.13/6.14/108886, coordonată de către Coordonatorul programe de învățare la locul de muncă – Prof.univ.dr.ing. Maria-Carmen Loghin.

**III. Organizare**

**Art.4.** Concursul se organizează distinct pe fiecare rută profesională. Se pot înscrie la concurs toţi studenţii care au efectuat integral stagiul de practică.

**Art.5**. Obiectivele concursului sunt :

* + 1. Evidențierea cunoștințelor dobândite de studenți în cadrul stagiului de practică tehnologică;
    2. Evidențierea capacității de a sintetiza informații complexe referitoare la sistemele de producție din firme specifice rutei profesionale.

**Art.6**. **(1)** Domeniile în care se organizează concurs sunt :

* + 1. Filatură;
    2. Țesătorie;
    3. Tricotaje;
    4. Confecții textile;
    5. Confecții din piele

**(2)** În evaluarea rezultatelor concurenților, criteriul de departajare este calitatea informațiilor cuprinse în caietul de practică. Calitatea informațiilor se referă la descrierea complexă a sistemului de producție specific firmei de practică.

**IV. Desfășurare**

**Art.7. (1)** Înscrierea la concurs se face după desfășurarea stagiului de practică. Înscrierea la concurs se va face prin completarea unui formular de înscriere, care se găsește pe site-ul proiectului (....) și trimiterea formularului prin e-mail la adresa [lbuhu@yahoo.com](mailto:lbuhu@yahoo.com)).

**(2)** Studenții înscriși la concurs vor primi un e-mail în care vor găsi un cod pentru identificare astfel încât afișarea rezultatelor concursului să se facă în format anomizat.

**(3)** Documentele de înscriere sunt: formularul de înscriere și caietul de practică, care se trimite prin email la adresa [lbuhu@yahoo.com](mailto:lbuhu@yahoo.com).

**Art.8**. Concursul constă în aprecierea de către o comisie de specialitate a informațiilor cuprinse în caietul de practică.

**Art.9.** Comisia de evaluare a concursului, pentru fiecare domeniu tehnologic, este numită la nivelul Facultății de Design Industrial și Managementul Afacerilor și are în componență Coordonatorul programe de învățare la locul de muncă, Responsabilul stagii de practică ruta profesională, un specialist și un reprezentant al studenților.

**Art.10**. Concursul se va desfășura după următorul program:

|  |  |  |
| --- | --- | --- |
| **Luni – Duminică,**  **07 – 13.09.2020** | Descărcarea, completarea și transmiterea formularului de înscriere și a caietului de practică | Transmiterea formularului de înscriere și a caietului de practică la adresa lbuhu@yahoo.com |
| **Joi, 24.09.2020**  **ora 14.00** | Afișarea rezultatelor | Pe website-ul proiectului www.[practica.tpmi.tuiasi.ro/](http://www.practica.tpmi.tuiasi.ro/) |
| **Joi, 24.09.2020 ora 14.00 - 18.00** | Depunerea contestațiilor | Transmiterea contestației la adresa lbuhu@yahoo.com |
| **Vineri, 25.09.2020**  **ora 14.00** | Afişarea rezultatelor finale | Pe website-ul proiectului www.[practica.tpmi.tuiasi.ro/](http://www.practica.tpmi.tuiasi.ro/) |

**V. Definitivarea rezultatelor**  
**Art. 11.(1)** Rezultatele concursului sunt înregistrate în fișele de concurs, pentru fiecare concurent.

**(2)** Ierarhia candidaţilor se stabileşte de către comisie, având drept criteriu calitatea informațiilor cuprinse în caietul de practică.

**(3)** Concurenții pot depune contestații conform calendarului de la art.10. Contestațiile vor fi soluționate de o comisie numită în acest scop.

**VI. Premierea**  
**Art. 12.(1)** Se acordă premiile:

* + 1. Premiul I – 600 lei
    2. Premiul II – 500 lei
    3. Premiul III – 400 lei

**(2)** Premiile se acordă pentru fiecare din cele 5 rute profesionale.

**VII. Dispoziții finale**

**Art. 13.** Cheltuielile ocazionate de desfășurarea concursului au fost prevăzute în bugetul proiectului POCU 90/6.13/6.14/108886 – „Practică și vei fi competent!”, implementat de Universitatea Tehnică ”Gheorghe Asachi” din Iași, Facultatea Design Industrial și Managementul Afacerilor.

Toate informațiile referitoare la desfășurarea concursului sunt disponibile pe site-ul proiectului www.[practica.tpmi.tuiasi.ro/](http://www.practica.tpmi.tuiasi.ro/).